בית"ר פרובנס

בית"ר פרובנס הוא סרט קולנוע ישראלי עלילתי, שיצא לאקרנים בשנת 2002. את הסרט ביים אורי ענבר, על פי תסריט של יובל פרידמן.

עלילה
הסרט מספר על קבוצת הכדורגל של העיירה הדמיונית גבעת צורים, בית"ר גבעת צורים מליגה ג', שמצליחה להשתחל לשמינית גמר גביע המדינה בכדורגל. הקבוצה הוגרלה לשחק נגד מכבי תל אביב. מנהל הקבוצה (זאב רווח), שחקן עבר שנזרק ממכבי תל אביב לאחר פציעה, מנסה להעמיד קבוצה מכובדת, ולשם כך הוא שואל שחקן רכש ברזילאי לשבועיים. העניינים מסתבכים כאשר השחקן נפצע ומנהל הקבוצה צריך להשיג כסף. האפשרות היחידה שלו, היא מכירת החלוץ הצעיר והמוכשר להפליא של המועדון, שלומי חזי (איתי תורג'מן), לקבוצת הפועל עכו. העלילה מתמקדת בעשרת הימים שבין ההגרלה לבין הגעתה ההיסטורית של מכבי תל אביב ליישוב הקטן. סיפור משני שנכלל בסרט הוא סיפורה של אישה מהעיירה, שהתגרשה מאחד משחקני המועדון לאחר נישואים כושלים. חברו הטוב ביותר (שהוא גם שחקן במועדון) מתחיל איתה, דבר שגורם לחיכוכים בין השניים.

שחקנים

קישורים חיצוניים

 ״בית״ר פרובאנס״ הסרט המלא לצפיה בתשלום באתר הארכיון ישראלי לסרטים - סינמטק ירושלים
 הסרט המלא לצפייה ישירה, באתר וואלה! VOD
 "בית"ר פרובנס", באתר חברת ההפקה "טרנספקס"
 

סרטי 2002
סרטי דרמה ישראליים
סרטי ספורט ישראליים
סרטי כדורגל
סרטים ישראליים משנת 2002